
Hatékony algoritmus régiófüggetlen útvonlaválasztásra gerinchálózatokon

Kulcsszavak: régiófüggetlen; útkeresés; síkbarajzolható; gráf;
Adott egy síkbarajzolható gráf, ezen egy adott kezdő és végpont s és t. A gráfon meg van adva az élek részhalmazainak (régiók) egy halmaza. Minden régió összefüggő a duális gráfban. Két út régiófüggetlen, ha nincs olyan régió, aminek mindkét úttal van metszete. Szeretnénk megkeresni a maximális méretű, egymást nem keresztező, régiófüggetlen s-t utak halmazát.
A régiók nélkül a feladat egy folyam probléma, de itt is lehet mondani hasonló felső becslést, ha k régió törlése után az s és t pont már nem egy komponensben lesz, akkor a válasz legfeljebb k. De itt nem mindig teljesül az egyenlőség, egy bonyolultabb min-max tétel lesz.
A dolgozatban bemutatom a tétel, illetve azt, hogy annak segítségével a duális gráfon keresztül hogyan lehet hatékonyan megkeresni a független utakat.



